ISO 3166-1 alfa-2

ISO 3166-1 alfa-2-koder er tobokstavers landskoder definert i ISO 3166-1, en del av ISO 3166-standarden utgitt av International Organization for Standardization (ISO) for å representere land, avhengige områder og spesielle geografiske områder. De er de mest brukte landskodene utgitt av ISO (de andre er alfa-3- og numeriske koder), og brukes mest prominent som toppnivådomener på Internett (med noen få unntak). Kodene har vært inkludert i ISO 3166-standarden siden den først ble utgitt i 1974.
ISO 3166-1 alfa-2-kodene brukes i forskjellige miljøer og er også del av andre standarder. I noen tilfeller er ikke implementeringa perfekt.
ISO 3166-1 alfa-2-kodene brukes i følgende standarder:
Siden 1985 har ISO 3166-1 alfa-2-kodene blitt brukt i Domain Name System som nasjonale toppnivådomener. Internet Assigned Numbers Authority deler ut toppnivådomener ifølge alfa-2-kodene, med noen unntak. Et eksempel er Storbritannia, som har alfa-2-koden GB, men bruker .uk i stedet for .gb som toppnivådomene; UK er særskilt reservert i ISO 3166-1 på forespørsel fra Storbritannia.
Den internasjonale opphavsrettsorganisasjonens (WIPO) kodestandard ST.3 er basert på ISO 3166-1 alfa-2-koder, men inkluderer flere ekstra koder for internasjonale opphavsrettsorganisasjoner, som er reserverte og ikke brukt på nåværende tidspunkt i ISO 3166-1.
Europakommisjonen bruker ISO 3166-1 alfa-2-koder med to unntak: EL (ikke GR) brukes for Hellas, og UK (ikke GB) brukes for Storbritannia.
FN bruker en kombinasjon av ISO 3166-1 alfa-2- og alfa-3-koder, i tillegg til koder som er eldre enn ISO 3166, for internasjonale kjøretøyregestreringskoder, som er koder som brukes for å identifisere hvilket land som har utstedt et bilskilt; noen av disse kodene er reservert på ubestemt tid i ISO 3166-1.
IETF-språkkoder er også delvis avleda fra ISO 3166-1 alfa-2-koder.
Dette er en fargekoda tabell over alle ISO 3166-1 alfa-2-koder.
Klikk på sella for å se definisjonen for hver kode.
Følgende er ei fullstendig liste over de nåværende offisielt tildelte ISO 3166-1 alfa-2-kodene, med følgende kolonner:
Private eller brukerangitte koder kan brukes fritt om man trenger å angi flere land, territorier eller andre geografiske enheter i ens bruk av ISO 3166-1, og ISO 3166/MA vil aldri bruke disse kodene ved oppdatering av standarden. Følgende alfa-2-koder kan brukes privat: AA, QM til QZ, XA til XZ, og ZZ. For eksempel:
Reserverte koder er koder som har gått ut av bruk eller er nødvendige for bruk i en spesiell applikasjon av standarden, men ikke kvalifiserer for inklusjon i ISO 3166-1. For å unngå problemer i overgangsfaser og for å hjelpe brukere som trenger spesielle koder for at deres kodesystemer skal fungere reserverer ISO 3166/MA disse kodene som de forplikter seg til ikke å bruke til annet enn det som er oppgitt i et visst tidsrom eller på ubestemt tid. De reserverte alfa-2-kodene kan deles inn i følgende fire kategorier: særskilte reservasjoner, midlertidige reservasjoner, reservasjoner på ubestemt tid og koder det er enighet om ikke å bruke.
Særskilt reserverte koder er koder som er reservert på forespørsel fra medlemsnasjoner i ISO, regjeringer og internasjonale organisasjoner, som kreves for å støtte en viss applikasjon, som angitt av den som forespør, og er begrensa til slik bruk; videre bruk av slike koder må godkjennes av ISO 3166/MA. Følgende alfa-2-koder er for tiden særskilt reservert:
Følgende alfa-2-koder var tidligere særskilt reservert, men er nå offisielt tildelt:
Midlertidige koder er reservert i en overgangsperiode etter at de er blitt sletta fra ISO 3166-1. Disse kodene kan kun brukes i en overgangsperiode på minst fem år, mens nye koder som har erstatta dem blir tatt i bruk. Disse kodene kan tildeles igjen av ISO 3166/MA etter at overgangsperioden er over. Følgende alfa-2-koder er midlertidig reservert:
Følgende alfa-2-kode var tidligere midlertidig reservert, men seinere tildelt et annet land som offisiell kode:
For hver kode som slettes fra ISO 3166-1 opprettes det en kode i ISO 3166-3. Hver kode i ISO 3166-3 har fire bokstaver, der de to første bokstavene er den slettede alfa-2-koden.
Koder som er reservert på ubestemt tid er nasjonale kjennetegn på kjøretøy under FN-konvensjonen om veitrafikk av 1949 og 1968 som er forskjellige fra kodene i ISO 3166-1. Disse kodene forventes å enten bli eliminert eller erstatta av ISO 3166-1-koder. I mellomtida har ISO 3166/MA reservert disse kodene på ubestemt tid. Enhver bruk utover de to konvensjonene frarådes og vil ikke godkjennes av ISO 3166/MA. Kodene kan også angis på nytt av ISO 3166/MA når som helst. Følgende alfa-2-koder er for tiden reservert på ubestemt tid:
Følgende alfa-2-koder var tidligere reservert på ubestemt tid, med har blitt tildelt andre land som offisielle koder:
I tillegg vil ISO 3166/MA ikke bruke følgende alfa-2-koder på nåværende tidspunkt, siden de brukes i Den internasjonale opphavsrettsorganisasjonens (WIPO) standard ST.3:
WIPOs standard ST.3 bruker faktisk EA, ikke EV, for å representere Den eurasiske patentorganisasjonen. EA var imidlertid allerede særskilt reservert av ISO 3166/MA for å representere Ceuta og Melilla i tollsystemer. ISO 3166/MA foreslo i 1995 at koden EV kunne brukes av WIPO for å representere organisasjonen; dette ble imidlertid ikke fulgt opp av WIPO.
Bortsett fra kodene som er midlertidig reservert og to andre koder som er særskilt reservert (FX for France métropolitaine og SU for Sovjetunionen) har følgende alfa-2-koder også blitt sletta fra ISO 3166-1:
For hver slettede alfa-2-kode som slettes oppdateres ISO 3166-3 for å legge til det slettede navnet. Hvert oppslag består av en firebokstavers kode, hver de to første bokstavene er den slettede alfa-2-koden.